b'\n_START_ARTICLE_\nAethiaratrogus\n_START_SECTION_\nUtseende\n_START_PARAGRAPH_\nMiddelsstore (12-14 millimeter), avlange, gulbrune oldenborrer. "Snuten" (clypeus) er rektangul\xc3\xa6r, bredere enn lang. Antennene best\xc3\xa5r av 10 ledd, med en klubbe best\xc3\xa5ende av tre ledd som er omtrent like lang som "stilken". Pronotum er en og en halv gang s\xc3\xa5 bredt som langt, uten markert siderand, forhj\xc3\xb8rnene butte. Dekkvingene er bredest n\xc3\xa6r bakenden, uten punktstriper.\n_START_SECTION_\nLevevis\n_START_PARAGRAPH_\nSlekten er funnet i t\xc3\xb8rre fjellomr\xc3\xa5der. For\xc3\xb8vrig er ingenting kjent om biologien deres.\n_START_SECTION_\nUtbredelse\n_START_PARAGRAPH_\nSlekten er utbredt i Etiopia og Jemen.'